Kuna esimene katse õnnestus, olin asjast suures vaimustuses, seda enam, et leidsin aarde ilma GPS-ita! Vasikavaimustuses registreerisin end veebisaidi kasutajaks kasutajanimega gpsitu (lahtiseletatult siis ilma GPS-ita mängija), sest arvasin, et kõik teised kasutavad elektroonilisi abimehi. Alles hiljem sain teada, et minusuguseid GPS-ituid on veel teisigi.